Document ID: 31989R1609

ΚΑΝΟΝΙΣΜΟΣ ( ΕΟΚ ) αριθ . 1609/89 ΤΟΥ ΣΥΜΒΟΥΛΙΟΥ της 29ης Μαΐου 1989 για την τροποποίηση, όσον αφορά τον τομέα της αναδάσωσης των γεωργικών εκτάσεων, του κανονισμού ( ΕΟΚ ) αριθ.^797/85 για τη βελτίωση της αποτελεσματικότητας των γεωργικών διαρθρώσεων
ΤΟ ΣΥΜΒΟΥΛΙΟ ΤΩΝ ΕΥΡΩΠΑΙKΩΝ ΚΟΙΝΟΤΗΤΩΝ,
ιΕχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα^42 και 43,
την πρόταση της Επιτροπής^(1 ),
τη γνώμη του Ευρωπαϊκού Κοινοβουλίου^(2 ),
τη γνώμη της Οικονομικής και Κοινωνικής Επιτροπής^(3 ),
Εκτιμώντας :
ότι οι κοινοτικές προσπάθειες για τη μείωση της πλεονασματικής γεωργικής παραγωγής πρέπει να συνοδεύονται από αποτελεσματικά μέτρα στον τομέα των γεωργικών διαρθρώσεων ότι, για το σκοπό αυτό, πρέπει να δοθεί ιδιαίτερη σημασία στην αναδάσωση των εκτάσεων που αποσύρονται από τη γεωργική παραγωγή
ότι, γι' αυτό το λόγο, πρέπει να προσαρμοστούν και να ενισχυθούν τα μέτρα που αναφέρονται στο άρθρο^20 του κανονισμού ( ΕΟΚ ) αριθ.^797/85 του Συμβουλίου^( 4 ), όπως τροποποιήθηκε τελευταία από τον κανονισμό ( ΕΟΚ ) αριθ .^591/89^(5 ).
ότι πρέπει, επομένως, να επεκταθεί η ενίσχυση για την αναδάσωση σε όλα τα πρόσωπα που πραγματοποιούν αναδάσωση των γεωργικών εκτάσεων και, ταυτόχρονα, να αυξηθούν τα ανώτατα όρια που προβλέπονται για την ενίσχυση αυτή
ότι μια ετήσια πριμοδότηση ανά αναδασωμένο εκτάριο η οποία προορίζεται κυρίως να αντισταθμίσει τις εισοδηματικές απώλειες που οφείλονται στην αναδάσωση των γεωργικών εκτάσεων μπορεί να παρακινήσει τους κατόχους γεωργικών εκμεταλλεύσεων να πραγματοποιήσουν αναδάσωση των γεωργικών τους εκτάσεων
ότι τα κράτη μέλη πρέπει να καθορίσουν τις προϋποθέσεις στις οποίες πρέπει να ανταποκρίνονται οι αναδασώσεις των γεωργικών εκτάσεων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :
Άρθρο 1
Ο κανονισμός ( ΕΟΚ ) αριθ . 797/85 τροποποιείται ως εξής :
1 . ^Στο άρθρο 15 καταργείται η παράγραφος 3 .
2 . ^Ο τίτλος VI αντικαθίσταται από το ακόλουθο κείμενο :
"ΤΙΤΛΟΣ VI
Δασικά μέτρα στις γεωργικές εκμεταλλεύσεις
Άρθρο 20
1 . Τα κράτη μέλη μπορούν να χορηγούν ενισχύσεις για την αναδάσωση των γεωργικών εκτάσεων στους κατόχους γεωργικών εκμεταλλεύσεων, συμπεριλαμβανομένων των κατόχων γεωργικών εκμεταλλεύσεων για τις οποίες χορηγούνται οι ενισχύσεις που αναφέρονται στον τίτλο^0.1 του παρόντος κανονισμού ή η ενίσχυση που προβλέπεται στο άρθρο^4 του κανονισμού ( ΕΟΚ ) αριθ.^1096/88 του Συμβουλίου της 25ης Απριλίου 1988 σχετικά με την καθιέρωση κοινοτικού καθεστώτος για την ενθάρρυνση της παύσης της γεωργικής δραστηριότητας^(6).
Η ενίσχυση για αναδάσωση μπορεί επίσης να χορηγείται και σε οποιοδήποτε άλλο άτομο καθώς και στις δασικές ενώσεις ή συνεταιρισμούς ή στις κοινότητες που πραγματοποιούν αναδάσωση των γεωργικών εκτάσεων .
2 . Τα κράτη μέλη μπορούν να χορηγούν στους κατόχους γεωργικών εκμεταλλεύσεων που ανταποκρίνονται στις προϋποθέσεις του άρθρου^2 παράγραφος^1 στοιχείο^α ) ενίσχυση για τις επενδύσεις που αφορούν τη βελτίωση των δασωδών εκτάσεων όπως είναι η δημιουργία ανεμοφρακτών, αντιπυρικών ζωνών, σταθμών υδροληψίας και δρόμων δασικής εκμετάλλευσης .
3 . Οι δαπάνες προσαρμογής του γεωργικού υλικού ώστε να υπορεί να διατίθεται για την εκτέλεση δασοκομικών εργασιών αποτελούν τμήμα των επενδύσεων που αναφέρονται στις παραγράφους^1 και^2 .
4 . Για τις πραγματικές δαπάνες που πραγματοποιούν τα κράτη μέλη κατ' εφαρμογή των παραγράφων^1 και 2 είναι δυνατό να χορηγείται ενίσχυση από το Ταμείο, εντός του ορίου των ακόλουθων ανώτατων επιλέξιμων ποσών :
- 1^800 Ecu ανά εκτάριο για τις αναδασώσεις,
- 700 Ecu ανά εκτάριο για τη βελτίωση των δασωδών εκτάσεων και τη δημιουργία ανεμοφρακτών,
- 1^400 Ecu ανά εκτάριο για την ανανέωση και τη βελτίωση των εκτάσεων της φελλοδρυός ( δάση φελλοδρυός ),
- 18^000 Ecu ανά χιλιόμετρο για τους δασικούς δρόμους,
- 150 Ecu ανά εκτάριο που εξοπλίζεται με αντιπυρικές ζώνες και με σταθμούς υδροληψίας .
Μετά από αιτιολογημένη αίτηση κράτους μέλους και στα πλαίσια των δυνατοτήτων του προϋπολογισμού, η Επιτροπή μπορεί, σύμφωνα με τη διαδικασία που αναφέρεται στο άρθρο^25, να αποφασίσει αύξηση των μέγιστων ποσών για τις αναδασώσεις, για τη βελτίωση των δασωδών εκτάσεων και για την ανανέωση και βελτίωση των δασών φελλοδρυός, εντός του ορίου μέγιστων ποσών 3^000^Ecu, 1^200^Ecu και 3^000^Ecu, αντίστοιχα .
( 7 ) ΕΕ αριθ . L 110 της 29 . 4 . 1988, σ.^1 .
Άρθρο 20α
1 . Τα κράτη μέλη μπορούν να χορηγούν στους κατόχους γεωργικών εκμεταλλεύσεων που πραγματοποιούν αναδάσωση γεωργικών εκτάσεων και δεν λαμβάνουν την πριμοδότηση η οποία αναφέρεται στο άρθρο^6 του κανονισμού ( ΕΟΚ ) αριθ.^1096/88 μια ετήσια πριμοδότηση ανά αναδασωμένο εκτάριο .
2 . Το μέγιστο επιλέξιμο ποσό για την ετήσια πριμοδότηση που αναφέρεται στην παράγραφο^1 ορίζεται σε 150^Ecu ανά αναδασωμένο εκτάριο το χρόνο .
Το ποσό αυτό μειώνεται σε 50^Ecu ανά εκτάριο αν, για την ίδια έκταση, χορηγείται ενίσχυση προβλεπόμενη στον τίτλο^0.1 για το διάστημα χορήγησης αυτής της ενίσχυσης .
Η πριμοδότηση είναι δυνατόν να χορηγείται επί είκοσι το πολύ έτη από την ημερομηνία της αρχικής αναδάσωσης .
3 . Τα κράτη μέλη καθορίζουν το ύψος και τη διάρκεια της ετήσιας πριμοδότησης σε συνάρτηση με τις απώλειες εισοδήματος και ανάλογα με τα είδη ή τους τύπους των δένδρων που χρησιμοποιούνται στην αναδάσωση .
Άρθρο 20β
1 . Τα κράτη μέλη καθορίζουν τους όρους αναδάσωσης των γεωργικών εκτάσεων στους οποίους μπορούν
συγκεκριμένα να περιλαμβάνονται όροι σχετικά με την τοποθεσία και τη συγκέντρωση των εκτάσεων που μπορούν να αναδασωθούν .
2 . Η ανακοίνωση των διατάξεων εφαρμογής του παρόντος τίτλου δυνάμει του άρθρου^24 αφορά :
- τα μέτρα που λαμβάνονται για τον καθορισμό των προϋποθέσεων αναδάσωσης,
- τα μέτρα που λαμβάνονται για την αξιολόγηση και τον έλεγχο των επιπτώσεων στο περιβάλλον,
- την αναφορά των συνοδευτικών μέτρων που έχουν ληφθεί ή πρόκειται να ληφθούν,
- την περιγραφή των δασικών σχεδίων ή προγραμμάτων στα οποία πρέπει να ανταποκρίνονται οι αναδασώσεις ."
3 . ^Στο άρθρο 26 :
α ) ^στην παράγραφο 2 πρώτο εδάφιο :
ιi ) ^η πρώτη πρόταση τροποποιείται ως εξής :
"Το Ταμείο επιστρέφει στα κράτη μέλη το 25 % των επιλέξιμων δαπανών, στο πλαίσιο των ενεργειών που προβλέπονται στα άρθρα^1β, 3 έως 7, 13 έως 17, 19, 20 και ^20α."
ii ) ^η τρίτη περίπτωση τροποποιείται ως εξής :
"- 50 % για τις ενισχύσεις που αναφέρονται στα άρθρα^14, 17 και 20α καθώς και, μέχρι την ημερομηνία έναρξης ισχύος του κανονισμού ( ΕΟΚ ) αριθ.^1609/89^(8 ), για τις ενισχύσεις που αναφέρονται στο άρθρο^15 παράγραφος^3, και αφορούν τις κατά την έννοια του άρθρου^3 της οδηγίας 75/268/ΕΟΚ, περιοχές της Ελλάδας, της Ιρλανδίας, της Ιταλίας, της Πορτογαλίας και των γαλλικών υπερπόντιων διαμερισμάτων .
( 9 ) ΕΕ αριθ . L 165 της 15 . 6 . 1989, σ.^1 ."
β ) ^στην παράγραφο 4, οι αναφορές "άρθρα^3, 4, 14, 17 και 21" αντικαθίστανται από τις αναφορές "άρθρα^3, 4, 14, 17, 20α και 21 ".
Άρθρο 2
Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων .
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 29 Μαΐου 1989 .

Labels: 19
6